Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Решение 2003/17/ЕО на Съвета с оглед удължаване на срока за прилагането му и актуализация на името на една трета страна и на наименованията на органите, отговарящи за одобрението и контрола на продукцията (текст от значение за ЕИП) /* COM/2012/0343 final - 2012/0165 (COD) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО С директивите на Съвета относно търговията със семена от фуражни култури, семена от цвекло, семена от зърнени култури и семена от маслодайни и влакнодайни култури се урежда вътрешната търговия със семена за посев от растителните видове, изброени в тези директиви. С цел да се улесни търговията и да се отговори своевременно на пазарното търсене, тези директиви предвиждат възможността Съветът да определи правила за разрешаване на вноса на семена от трети страни на принципа на еквивалентност. 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО 3. ПРАВНИ ЕЛЕМЕНТИ НА ПРЕДЛОЖЕНИЕТО С Решение 2003/17/ЕО на Съвета[1] е съставен списъкът на страните, по отношение на които се счита за признато прилагането на принципа на еквивалентност при внос, и са въведени подробни изисквания, които е необходимо да бъдат изпълнени, и по-специално за ограничаване на срока, за който се признава еквивалентност, до пет години, като този срок може да бъде удължен, ако са изпълнени всички относими изисквания. Посоченият срок ще изтече на 31 декември 2012 г. За осигуряване на необходимите доставки на семена на пазара на ЕС действието на тези правила трябва да се продължи, като крайният срок се измени и стане 31 декември 2022 г. Към настоящия момент е предвидено временно удължаване само с 5 години. Преразглеждането (в рамките на процедури за съвместно вземане на решения) на новия регламент относно семената и посадъчния материал обаче ще започне едва през септември 2012 г., като впоследствие ще бъдат приети конкретни мерки във връзка с прилагането му. Поради това изглежда, че е необходим десетгодишен срок, за да се избегне изтичането на срока на действие докато трае този процес. Югославия е включена в списъка в приложение І към Решение 2003/17/ЕО като страна, ползваща се с режим на еквивалентност. Междувременно няколко нови страни се появиха на мястото на бивша Югославия. Словения е член на Европейския съюз, а по силата на Решение 2003/17/ЕО на Хърватия вече е признат статут на еквивалентност. В списъка следва да бъде добавена Сърбия, в качеството ѝ на страна, участваща в Схемата на ОИСР за сертифициране на сортове семена на растения, които са в обращение на международния пазар, и на член на Международната асоциация за изпитване на семена (ISTA) по отношение на вземането на проби от семена и техния анализ (тестване). Югославия следва да бъде заличена от списъка. Що се отнася до останалите страни от бивша Югославия, те не могат да бъдат добавени в него, тъй като не са членки нито на ОИСР, нито на ISTA. Освен това наименованията на някои органи, отговарящи за одобрението и контрола на продукцията, изброени в приложение І от Решение 2003/17/ЕО, са се променили. 2012/0165 (COD) Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА за изменение на Решение 2003/17/ЕО на Съвета с оглед удължаване на срока за прилагането му и актуализация на името на една трета страна и на наименованията на органите, отговарящи за одобрението и контрола на продукцията (текст от значение за ЕИП) ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Договора за функционирането на Европейския съюз, и по-специално член 43, параграф 2 от него, като взеха предвид предложението на Европейската комисия, след предаване на проекта на законодателния акт на националните парламенти, като взеха предвид становището на Европейския икономически и социален комитет, в съответствие с обикновената законодателна процедура, като имат предвид, че: (1) В Решение 2003/17/ЕО се предвижда за ограничен период полските инспекции, извършвани в трети страни, на посевите за производство на семена от определени видове, да се считат за еквивалентни на полските инспекции, извършвани в съответствие със законодателството на Съюза, а семената от определени видове, произведени в трети страни, да се считат за еквивалентни на семената, произведени в съответствие със законодателството на Съюза. (2) Изглежда гореспоменатите полски инспекции продължават да предоставят същите гаранции като извършваните от държавите членки. Поради това гореспоменатите полски инспекции следва да продължат да се считат за еквивалентни. (3) Тъй като срокът на действие на Решение 2003/17/ЕО ще изтече на 31 декември 2012 г., периодът, в рамките на който еквивалентността се признава по силата на това решение, следва да се удължи. Изглежда желателно този период да се продължи с десет години. (4) Позоваването на Югославия в Решение 2003/17/ЕО следва да се заличи. Сърбия, в качеството ѝ на страна, участваща в Схемата на ОИСР за сертифициране на сортове семена на растения, които са в обращение на международния пазар, и на член на Международната асоциация за изпитване на семена (ISTA) по отношение на вземането на проби от семена и техния анализ (тестване), следва да бъде добавена в списъка на третите страни в приложение І към Решение 2003/17/ЕО. Освен това наименованията на някои органи, отговарящи за одобрението и контрола на продукцията, изброени в приложение І към Решение 2003/17/ЕО, са се променили. (5) Поради това Решение 2003/17/ЕО следва да бъде съответно изменено, ПРИЕХА НАСТОЯЩОТО РЕШЕНИЕ: Член 1 Решение 2003/17/ЕО се изменя, както следва: (1) В член 6 датата „31 декември 2012 г.“ се заменя с датата „31 декември 2022 г.“. (2) Приложение І се заменя с текста на приложението към настоящото решение. Член 2 Настоящото решение влиза в сила на третия ден след публикуването му в Официален вестник на Европейския съюз. Той се прилага от 1 януари 2013 г. Член 3 Адресати на настоящото решение са държавите-членки. Съставено в Брюксел на година. За Европейския парламент За Съвета Председател Председател ПРИЛОЖЕНИЕ „ПРИЛОЖЕНИЕ I Страни, органи и видове Страна(*) || Орган || Видове, посочени в следните директиви 1 || 2 || 3 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES || 66/401/ЕИО 66/402/ЕИО 2002/57/ЕО AU || Australian Seeds Authority LTD. P.O. Box 187 LINDFIELD, NSW 2070 || 66/401/ЕИО 66/402/ЕИО 2002/57/ЕО CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/ЕИО 66/402/ЕИО 2002/57/ЕО CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/ЕО 66/401/ЕИО 66/402/ЕИО 2002/57/ЕО HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/ЕО 66/401/ЕИО 66/402/ЕИО 2002/57/ЕО IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/ЕИО 66/402/ЕИО 2002/57/ЕО MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/ЕИО 66/402/ЕИО 2002/57/ЕО NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/ЕО 66/401/ЕИО 66/402/ЕИО 2002/57/ЕО RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/ЕО 66/401/ЕИО 66/402/ЕИО 2002/57/ЕО TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/ЕО 66/401/ЕИО 66/402/ЕИО 2002/57/ЕО US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/ЕО 66/401/ЕИО 66/402/ЕИО 2002/57/ЕО UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/ЕИО 66/402/ЕИО 2002/57/ЕО ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/ЕИО 66/402/ЕИО — само по отношение на Zea mays и Sorghum spp. 2002/57/ЕО (*) AR – Аржентина, AU – Австралия, CA – Канада, CL – Чили, HR – Хърватия, IL – Израел, MA – Мароко, NZ – Нова Зеландия, RS – Сърбия, TR – Турция, US – Съединени американски щати, UY – Уругвай, ZA – Южна Африка“ [1] ОВ L 8, 14.1.2003 г., стр. 10.